CELEX: C2006/022/39
Language: lv
Date: 2006-01-28 00:00:00
Title: lieta T-418/05: Prasība, kas celta  2005. gada 9. novembrī  —  Investire Partecipazioni  pret Komisiju

28.1.2006   
            
            
               LV
            
            
               Eiropas Savienības Oficiālais Vēstnesis
            
            
               C 22/21
            
         Prasība, kas celta 2005. gada 9. novembrī — Investire Partecipazioni pret Komisiju
   (lieta T-418/05)
   (2006/C 22/39)
   Tiesvedības valoda — itāļu
   Lietas dalībnieki
   
      Prasītājs: Investire Partecipazioni S.p.A (Itālija) (pārstāvji — Avv. Gian Michele Roberti un Avv. Alessandra Franchi)
   
      Atbildētāja: Eiropas Kopienu Komisija
   Prasītāja prasījumi:
   
               —
            
            
               atcelt Komisijas 2005. gada 11. augusta lēmumu Nr. 08405 un 2005. gada 23. augusta papildu lēmumu Nr. 08720;
            
         
               —
            
            
               pakārtoti, atbilstoši EKL 241. pantam atzīt par prettiesisku un nepiemērojamu, Komisijas 1997. gada 23. aprīļa lēmumam 97/322/EK pievienotās veidlapas Nr. 19 B sadaļas 12. punktu un C sadaļas 2. punktu;
            
         
               —
            
            
               piespriest Komisijai atlīdzināt tiesāšanās izdevumus.
            
         Pamati un galvenie argumenti
   Šī prasība attiecas uz riska kapitāla fonda intervenci uzņēmumā (Sys SpA), lai ļautu šim uzņēmumam veikt ieguldījumu zonā, uz kuru attiecas Mērķis 2. Ar savu prasību sabiedrība Investire Partecipazioni SpA lūdz Pirmās instances tiesai atcelt Komisijas 2005. gada 11. augusta lēmumu Nr. 08405 par Komisijas pieņemto finanšu korekciju galīgo pozīciju, ņemot vērā Regulas (EEK) Nr. 4253/88 (1) 24. pantu attiecībā uz 1.5. pasākumu DOCUP Piemonte, Mērķis 2 (1997-1999) — Riska kapitāla fondi ieguldīšanai sabiedrībā Sys SpA — un 2005. gada 23. augusta papildu lēmumu Nr. 08720. No šiem diviem lēmumiem izriet, ka nepieņemams Kopienas palīdzība sasniedza EUR 542 277,6; šī summa atbilst Kopienas daļai no riska kapitāla fondu intervenci uzņēmumā Sys SpA.
   Savu prasījumu pamatojumam prasītājs izvirza šādus pamatus:
   
               —
            
            
               pirmkārt, Investire Partecipazioni uzskata, ka, pieņemot apstrīdētos lēmumus, Komisija pieļāva acīmredzamu kļūdu faktisko apstākļu un tiesību vērtējumā. Faktiski Komisija nepareizi novērtēja faktus, kas attiecas uz ieguldījumu sabiedrībā SyS SpA, un uzsāka nepareizu attiecīgo tiesību aktu, jo īpaši veidlapas Nr. 19, kas attiecas uz attaisnotiem izdevumiem struktūrfondu “Finanšu inženierija — kapitāla riska fondi” ietvaros, kas ir pielikums Komisijas 1997. gada 23. aprīļa (2) lēmumam un Regulas Nr. 4253/88 24. punkta piemērošanu. Šajā sakarā jāuzsver, ka sabiedrība SyS SpA ir praktiski veikusi attiecīgās darbības, neatgriezeniski izveidojot darbības tīklu zonā Mērķis 2;
            
         
               —
            
            
               otrkārt, prasītājs apgalvo, ka, pieņemot apstrīdēto lēmumu, Komisija pārkāpa pareizas finanšu vadības principu, ko paredz EKL 274. pants un Regulas Nr. 4253/88 24. pants;
            
         
               —
            
            
               pakārtoti, proti, gadījumā, kad Komisijas sniegtā atbilstīgo tiesību aktu interpretācija būtu atzīta par pareizu, Investire Partecipazioni apgalvo, ka lēmumi, ar kuriem saistīta šī tiesvedība, jebkurā gadījumā rada tiesiskās drošības, tiesiskās paļāvības aizsardzības un samērīguma vispārīgo principu pārkāpumu, ņemot vērā gan Piemont reģiona, gan Kopienas iestāžu rīcību un ieņemto nostāju Fonds Piemonte vadības laikā attiecībā uz apstrīdēto tiesību aktu interpretāciju.
            
         
      (1)  Padomes 1988. gada 19. decembra regula (EEK) Nr. 4253/88 par dažādu struktūrfondu, no vienas puses, un Eiropas Investīciju bankas un citu pastāvošo finanšu instrumentu, no otras puses, intervences saskaņošanu (OV L 347, 1. lpp.).
   
      (2)  Komisijas 1997. gada 23. aprīļa lēmums (97/322/EK), ar ko groza lēmumus, kas apstiprina Kopienas atbalsta ietvarus, programmas vienotos dokumentus un Kopienas iniciatīvas programmas, ko pieņēma attiecībā uz Itāliju (OV L 146, 11. lpp.).